O regină a frumuseții din Ecuador a fost găsită de mafioți după ce a dezvăluit pe Instagram unde se află și nu a mai scăpat cu viață
Data actualizării: Data publicării:
O fostă concurentă la Miss Ecuador, Landy Parraga Goyburo a fost împușcată mortal în restaurantul unde lua masa, după o postare în care anunța unde era. Numele ei fusese legat de un traficant de droguri care fusese ucis în închisoare.
O regină a frumuseșii din Ecuador care fusese iubita unui mafiot a fost împușcată într-un restaurant după o postare pe Instagram
Landy Parraga Goyburo a fost împușcată după ce a postat pe Instagram o fotografie cu ea servind fructe de mare la un restaurant din orașul Quevedo. Așa au aflat ucigașii ei unde se află.
Potrivit unor informaii The Telegraph, tânăra de 23 de ani tocmai făcuse publică fotografia, când doi bărbați înarmați au dat buzna în restaurant și au tras de mai multe ori în ea.
Poliția investighează cazul pe fondul suspiciunilor că crima a fost ordonată de văduva unui baron al drogurilor cu care se credea că Landy ar fi avut o aventură.
Incidentul, surprins de camerele de supraveghere, o arată pe tânără vorbind cu un bărbat în timp ce alți doi bărbați înarmați se apropiau de restaurant. Unul s-a oprit la intrare, în timp ce al doilea a început să tragă. Tânăra și bărbatul cu care vorbea au fost împușcați.
Atacatorii au fugit apoi de la locul faptei.
Se pare că Landy a fost împușcată de trei ori și a murit.
În ultima postare a ei pe contul ei de Instagram, tânăra este fotografiată într-un costum de baie portocaliu, iar mesajul care însoțește imaginea este: „Viața este un ecou, ceea ce trimiți se întoarce la tine”.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Landy Parraga Goyburo a fost o influenceriță Instagram și o regină a frumuseții care a ocupat locul 5 la ediția 2022 a Miss Ecuador.
Potrivit rapoartelor din The Telegraph, ea ar fi fost iubita lui Leandro Norero, un traficant de droguri căsătorit, care a fost ucis într-o revoltă din închisoare în urmă cu 18 luni. Anchetatorii au găsit în telefonul acestuia fotografii cu regina frumuseții și dovezi ale cadourilor generoase pe care el i le oferise, inclusiv apartamente și mașini.